राजनीति दे क्षेत्र च कदम रक्खियै संसद च पुज्जने आह्‌ले प्रमुक्ख बालीवुड स्टारें च बिग बी अमिताभ बच्चन, उंदी त्रीमत जया बच्चन, दिलीप कुमार, सुआर्गीय सुनील दत्त, धमेन्द्र, हेमामालिनी, विनोद खन्ना, राजेश खन्ना, राजबब्बर, शत्रुघ्न सिन्हा, जया प्रदा, गोविन्दा बगैरा शामल न। हाल च गै साबका केन्द्रीय मंत्री ते कांग्रेस नेता सुआर्गीय सुनील दत्त दे पुत्तर संजय दत्त ने राजनीति च उतरियै फिल्मी सितारें दी राजनीति च उतरने दी परम्परा गी बी नभाया ऐ। संजय दत्त गी समाजवादी पार्टी (सपा) ने लखनऊ लोकसभा सीट थमां अपना मेदवार बनाया ऐ।